Наручилац услуге је овлашћен да приговори фактури у року од три дана од пријема. У супротном ће се сматрати да је исту примио без примедби.

Рачун за пружене услуге мора да буде насловљен на Наручиоца: АУТОНОМНА ПОКРАЈИНА ВОЈВОДИНА - ПОКРАЈИНСКИ СЕКРЕТАРИЈАТ ЗА УРБАНИЗАМ И ЗАШТИТУ ЖИВОТНЕ СРЕДИНЕ 21000 Нови Сад, Булевар Михајла Пупина 16, ПИБ: 100715260, матични број: 08752885, број рачуна 840- 30640-67 Управа за трезор и мора да садржи позив на број и датум уговора о пружању услуге и тачан назив услуга који је захтеван у техничкој спецификацији. Наручилац ће плаћање из става 1.овог члана извршити у складу са приливом средстава у буџету Аутономне покрајине Војводине, односно ликвидношћу буџета Аутономне покрајине Војводине. Плаћања ће се вршити на рачун Извршиоца услуге достављен у понуди број:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, код банке:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Остале обавезе Добављача Члан 8. Добављач је дужан да 24 часа пре третмана писаним путем обавести локалну самоуправу на чијој територији ће се третман изводити као и Наручиоца о тачном термину, месту (узлетиште код авио третмана) и начину (са земље, воде или ваздуха) извођења ларвицидног третмана. Уколико се третман изводи у заштићеним подручјима (III зона заштите) неопходно је обавестити и управљача заштићеног подручја као и Покрајински завод за заштиту природе. (телефакс, електронска пошта) У случају добијања налога за хитно извршење, Добављач је дужан да најаву третмана изврши и у краћем року. Добављач је дужан да о третману обавести јавности у складу са Законом о сточарству („Службени гласник РС“, бр.41/09 и 93/12) уколико је то потребно. Добављач је у обавези да обезбеди коришћење спортских аеродрома за потребе безбедног и благовременог извођења акција из ваздуха, одобрење надлежних органа и инспекције за контролу летења. Добављач се обавезује да за сваки третман са земље, воде и из ваздуха обезбеди праћење извођења третмана путем ГПС уређаја и у року од 5 дана након третмана достави доказ у виду ГПС снимка са мапом као и извештај о обиму и начину обављања посла у штампаној верзији Наручиоцу. Извештај треба да садржи: локацију, ГПС координате, површину, начин сузбијања, количину утрошеног препарата и формулацију. Наручилац има право да по добијању доказа о извршењу услуга захтева од Добављач отклањање недостатака. Наручилац се обавезује да достави Добављачу захтев за отклањање недостатака писаним путем. Добављач се обавезује да у року од 2 дана након добијања захтева отклони све недостатке и достави Наручиоцу доказе о томе (кориговане ГПС снимке са мапом у штампаној и електронској верзији). Добављач се обавезује да омогући и представнику Наручиоца контролу количине утрошеног препарата, као и контролу свих релевантних података о третману.

Члан 9. Добављач третман треба да изврши у року назначеном на радном налогу који је издао Наручиоц. У случају неповољних временских прилика или других објективних разлога, Добављач се обавезује да достави писмено обавештење са образложењем Наручиоцу о разлогу одлагања а третман се помера у договору са Наручиоцем. У случају не извршења или не благовременог извршења обавеза из овог члана уговора Наручилац задржава право да захтева раскид уговора, повраћај уплаћених средстава са законском затезном каматом почев од дана преноса средстава па до исплате и накнаду штете.